โรงอุปรากรอัสตานา

โรงอุปรากรอัสตานา () เป็นโรงอุปรากรที่ตั้งอยู่ในกรุงอัสตานา ประเทศคาซัคสถาน สร้างขึ้นตามคำสั่งของนูร์ซุลตัน นาซาร์บายิฟ

 ประวัติการออกแบบและการก่อสร้าง 
การออกแบบบางส่วนจัดทำโดยนูร์ซุลตัน นาซาร์บายิฟ และเริ่มก่อสร้างเมื่อวันที่ 6 กรกฎาคม ค.ศ. 2010In the backstage of Astana Opera, vox populi, 21 November 2013. (Russian) ภายใต้การดูแลของบริษัท มาเบเท็กซ์ กรุป โรงอุปรากรตั้งอยู่บนพื้นที่ขนาด 9 เฮกตาร์ และเปิดทำการในปี ค.ศ. 2013 โดยการแสดงเปิดตัวคืออุปรากรคาซัคเรื่อง บีร์จันและซารา ()Curtain up at Astana Opera , euronews, 24 June 2013. โรงละครแห่งนี้ได้รับการยกย่องว่าเป็นหนึ่งในโรงละครที่มีระบบเสียงที่ดีที่สุดในโลก ซึ่งออกแบบโดยเอนรีโก โมเร็ตตี (จากบริษัท ไบโอไบต์) และมาเรีย ไคโรลี ชาวอิตาลี

 ลักษณะอาคาร 
โรงอุปรากรแห่งนี้ประกอบด้วยห้องแสดง 2 ห้อง ได้แก่:

 ห้องแสดงหลัก (Main Hall) มีความจุ 1,250 ที่นั่ง ใช้สำหรับจัดการแสดงอุปรากรและบัลเลต์ และมีหลุมวงออร์เคสตราที่สามารถรองรับนักดนตรีได้มากถึง 120 คน
 ห้องแสดงเล็ก (Chamber Hall) มีความจุ 250 ที่นั่ง ใช้สำหรับจัดคอนเสิร์ตดนตรีแชมเบอร์Opera and Ballet Theatre “Astana Opera” , culture map.

โรงอุปรากรแห่งนี้เป็นโรงอุปรากรแห่งที่สองที่สร้างขึ้นใหม่ในกรุงอัสตานา ต่อจากวังสันติภาพและการปรองดอง ซึ่งมีห้องแสดงอุปรากรขนาด 1,500 ที่นั่ง ได้สร้างเสร็จไปแล้วในปี ค.ศ. 2006 ถือเป็นโรงอุปรากรที่ใหญ่เป็นอันดับสามของโลกCity on the Steppe: Astana’s Architectural Wonders , edge.kz. หนึ่งในจุดเด่นของโรงโรงอุปรากรแห่งนี้คือโคมระย้าหนัก 1.6 ตันที่แขวนอยู่บนโถงทางเดินสูง 13 เมตร ภายในยังมีสิ่งอำนวยความสะดวกหลายอย่าง เช่น ร้านอาหาร และห้องซ้อมสำหรับคณะนักแสดง สถาปัตยกรรมของโรงอุปรากรได้รับแรงบันดาลใจจากสถาปัตยกรรมกรีกโบราณ ผสมผสานกับองค์ประกอบทางวัฒนธรรมของคาซัคสถาน เช่น จิตรกรรมฝาผนังที่สื่อถึง แคนยอนชาเริน (Sharyn Canyon) และ บูราไบ (Burabay)

 คณะละครและละครเพลง 
โรงอุปรากรแห่งนี้มีวงออร์เคสตรา คณะบัลเลต์ และคณะโอเปราเป็นของตนเอง ซึ่งส่วนใหญ่จัดแสดงผลงานโอเปรา บทละครของของคณะประกอบด้วยบทเพลงสำคัญๆ เช่น อุปรากรเรื่อง ลา ทราวิอาทา (La traviata) และ ตอสกา (Tosca) รวมถึงบัลเลต์เรื่อง เดอะนัทแครกเกอร์ (The Nutcracker) นอกจากนี้ยังมีผลงานระดับชาติ เช่น อุปรากรเรื่อง อาไบ และ บีร์จันและซาราRepertoire , Astana Opera official website. วงออร์เคสตราประกอบด้วยนักดนตรีรุ่นใหม่ร้อยละ 90 คณะได้เคยเดินสายแสดงในปี ค.ศ. 2014 ที่นครนิวยอร์กAstana Opera on New York's Cultural Radar Screen, the Huffington Post, 26 October 2014. โทรอนโต และปารีสChœur & Orchestre d'Astana Opera - Paris (Bastille), Forum Opera, 2 November 2014. (French)

 อ้างอิง 

 แหล่งข้อมูล 


หมวดหมู่:โรงอุปรากรในประเทศคาซัคสถาน
หมวดหมู่:สิ่งก่อสร้างในอัสตานา
หมวดหมู่:สิ่งก่อสร้างที่สร้างเสร็จในปี พ.ศ. 2556